### Beslutningstema

I denne sag orienteres om høringssvar indsendt til Klima-, Energi- og Forsyningsminister Palle Andreasen vedr. statslige planer om etablering af Energiparker.

### Sagsfremstilling

Tønder Kommune har den 14. november 2023 indsendt høringssvar i forbindelse med den offentlige høring af resultatet af screeningen for potentielle arealer til energiparker. Den offentlige høringsperiode var på 5 uger i perioden fra 10. oktober til 14. november 2023.

Forud for afgivelse af høringssvar, er Klima-, Vækst- og Udviklingsudvalget orienteret om udkastet til høringsbrev på udvalgsmødet den 8. november 2023. Udvalgets input til udkastet er indarbejdet i det endelige høringsbrev.

I henhold til drøftelse på Økonomiudvalgsmødet den 16. november, forelægges høringssvaret også Kommunalbestyrelsen til orientering.

Høringsbrevet, der har bibeholdt dateringen fra datoen for udkastet den 7. november, er vedhæftet.

Der er fra regeringens side lagt op til, at den offentlige høring, hvor alle har haft mulighed for at afgive høringssvar, bliver fulgt op af en dialog med de berørte kommuner. Første møde i denne proces er afholdt den 10. november 2023, hvor Tønder Kommunes forvaltning og repræsentanter fra Plan- og landdistriktsstyrelsen, Energistyrelsen og Erhvervsstyrelsen mødtes. Her blev forvaltningen orienteret om den fremadrettede proces for energiparkudpegningerne, ligeledes informerede forvaltningen om [adresse] igangværende projekter, samt udgangspunktet for høringsbrevet som på daværende tidspunkt var under udarbejdelse.

Der er igangsat en ny ansøgningsrunde, hvor alle kommuner, VE-opstillere og andre kan indmelde yderligere arealer til energiparker. Denne ansøgningsrunde har frist den 4. december 2023. Umiddelbart herefter er der indkaldt til et nyt møde, hvor kommunen bliver informeret om eventuelt nye arealer. Det er derefter forventningen fra regeringens side, at berørte kommunalbestyrelser primo 2024 bliver forelagt arealerne og forholder sig til deres eventuelle status som energipark. Denne beslutning videregives via styrelserne til de statslige politikere, der forholder sig hertil.

### Borgmesteren indstiller,

|  |  |
| --- | --- |
| at | orienteringen tages til efterretning. |

### Beslutning

Orienteringen taget til efterretning, idet der eftersendes et supplerende høringssvar til det tidligere fremsendte høringssvar.